Jayde se man vra vir borgtogChristopher Panayiotou in die Port Elizabeth-landdroshof. Foto: Twitter Panayiotou se regsverteenwoordiger, Alwyn Griebenow, het vroeër bevestig hy sal Donderdag die borgtogaansoek namens sy kliënt indien. Velekhaya Mgobhozi, woordvoerder van die Nasionale Vervolgingsgesag (NVG), het gesê hulle sal die aansoek teenstaan. Panayiotou is een van drie verdagtes wat in verband met die moord op sy vrou in hegtenis geneem is. Klagtes van sameswering tot moord, moord, ontvoering en roof met verswarende omstandighede is teen hom aanhangig gemaak. Panayiotou, wat glo die meesterbrein agter die moord is, is onder 24 uur-bewaking omdat beamptes vrees hy sal hom om die lewe probeer bring. Hy is tans in aanhouding in die St. Albans-gevangenis in Port Elizabeth. Panayiotou moet ook weer op 19 Junie saam met die ander twee verdagtes in die saak in die hof verskyn. News24